بہاولپور دا شاہی قبرستان

وسیب دا جڳ مشہور غستان شاہی قبرستان ݙیراور اچ واقع ہے ، مندرجہ ذیل قبراں واقع ہن۔سب توں پہلی قبر صاحبزادہ جند وݙا خان عباسی دی ہے جیڑھے خود فرما نروائے ریاست کائنا ہن لیکن محمد بہاو ل خان عباسی ثانی حکمران ریاست دے بھرا ہن تے اپݨے بھرا دی زندگی اچ رحلت فرما ڳئے۔

 ݙوجھا مزار نواب محمد بہاول خان ثانی متوفی 1224ھ دا ہے ۔
 تریجھا نواب صادق محمد خان ثانی متوفی 1241ھ دا ہے۔
 چوتھا مزار نواب بہاول خان ثالث متوفی 1269ھ دا ہے۔
 پنجواں مزار نواب فتح محمد خان متوفی 1275ھ دا ہے ۔ ایں دے سجٖے پاسے نواب بہاول خان چہارم دے صاحبزدے دا ہے جیں دا ناں فتح خان ہے۔
 ستویں مزار نواب بہاول خان چہارم متوفی 1282ھ دا ہے۔
 اٹھواں مزار نواب سر صادق محمد خان رابع عباسی دا ہے، سال رحلت 1316ھ ہے
 آخری کنارے تے مرقد نواب الحاج محمد بہاول خان عباسی دا ہے انہاں دی تاریخ وفات 1907ء دی ہے۔
 ایں چبورے دے تلے ایں خاندان دے مندرجہ ذیل صاحبان دیاں قبراں کائنی
 امیر صادق خان عباسی اول شہید ، انہاں دامزار شکار پور اچ ہے۔
 نواب محمد بہاول خان عباسی اول بانی بہاولپور ، انہاں دا مزار بہاولپور اچ واقع ہے ۔
 نواب محمد مبارک خان والئی بہاولپور دا مزار وی بہاولپور اچ ہے۔

بہاولپور دے قبرستان مستیانوالہ اچ جیں کوں ہُݨ ملوک شاہ دے ناں توں سݙیا ویندے ، ایہ ترائے قبراں ہن جنہاں اچ بہاول خان اول تے مبارک خان فرما نروا ہن تے تریجھی قبر صاحبزادہ فتح خان دی ہے ، جیڑھا فرمانروا کائنا ہا۔

 حوالہ 
کتاب: میݙی دھرتی، میݙے لوک ، مصنف: ظہور احمد دھریجہ ، ناشر: جھوک پبلشرز ، ملتان 2018ء